Lítium-iónové batérie obsahujú určité vzácne suroviny materiály, ako sú ťažké kovy a kovy vzácnych zemín. Niektoré vzácne materiály, ktoré možno nájsť v lítium-iónových akumulátoroch a iných komponentoch elektromobility, niekedy pochádzajú zo zdrojov, z ktorých majú priamo či nepriamo prospech ozbrojené skupiny v oblasti pôvodu. Často sa tieto materiály označujú ako konfliktné suroviny. Spoločnosť Volvo Trucks posudzuje celý svoj dodávateľský reťazec, aby zabezpečila, že všetok tantal, volfrám, telúr, zlato a kobalt, ktoré používa v batériách svojich nákladných vozidiel, pochádzajú z nekonfliktných zdrojov. Skupina Volvo rešpektuje ľudské práva a netoleruje žiadnu formu nútenej práce. Spolupracujeme aj s európskym automobilovým priemyslom prostredníctvom iniciatívy „Drive Sustainability“ (www.drivesustainability.org). Účelom tejto spolupráce je spoločne podporiť pozitívnu zmenu v dodávateľskom reťazci automobilového priemyslu s ohľadom na ľudské práva a životné prostredie.